Keskustelu ”Tulevaisuuden arabi”-sarjakuvan kääntämisestä
Tulevaisuuden arabi on ranskalais-syyrialaisen Riad Sattoufin kuusiosainen, omaelämäkerrallinen sarjakuvaromaani, joka valottaa perhe-elämää 1978­–2011 Ranskassa, Libyassa ja Syyriassa. Suomentaja Saara Pääkkönen ja WSOY:n sarjakuvien toimituspäällikkö, Tulevaisuuden arabi -sarjan kustannustoimittaja Mikael Ahlström keskustelevat sarjakuvan kääntämisestä (WSOY 2015–2023). Keskustelua johtaa Omar Fasolah. Tilaisuuden järjestää Suomen Lähi-idän instituutin ystävät ry yhdessä Töölön kirjaston kanssa. Tilaisuus on kaikille avoin, tervetuloa! Mikael Ahlströmin kuva: Sabrina Bqain. Saara Pääkkösen kuva: Markku Heikkilä/Suomen Yrityskuvaus.